Ericu950/Stoicheia-meter-silver huggingface dataset:
ὁρκίζοντος δὲ ὤμοσεν μή τ αὐτὸς ἔχειν τὸν ἰχθὺν μή τ ἄλλῳ συνειδέναι λαβόντι , διὰ τὸ λαβεῖν μὲν αὐτόν , ἔχειν δὲ ἕτερον , ὃν ἐδίδαξεν ἀπομόσαι πάλιν ὅτι οὔ τ αὐτὸς ἔλαβεν οὔ τ ἄλλον ἔχοντα οἶδεν ·
εἰλήφει μὲν γὰρ ὁ Λᾶσος , εἶχεν δὲ αὐτός .
τοιαῦτα δὲ καὶ Ἐπίχαρμος παίζει , ὥσπερ ἐν Λόγῳ καὶ Λογίνᾳ   ·
ὁ Ζεύς μ ἐκάλεσε , Πέλοπί γ ἔρανον ἑστιῶν . Β. ἦ παμπόνηρον ὄψον , ὦ τάν , ὁ γέρανος . Α. ἀλλ οὔτι γέρανον , ἀλλ ἔρανόν γά τοι λέγω .
ἄλεξις δ ἐν Δημητρίῳ Φάυλλόν τινα κωμῳδεῖ ὡς φίλιχθυν ἐν τούτοις   ·
πρότερον μὲν εἰ πνεύσειε βορρᾶς ἢ νότος ἐν τῇ θαλάττῃ λαμπρός , ἰχθῦς οὐκ ἐνῆν οὐδενὶ φαγεῖν .
νυνὶ δὲ πρὸς τοῖς πνεύμασι τούτοις Φάυλλος προσγέγονε χειμὼν τρίτος .
ἐπὰν γὰρ ἐκνεφίας καταιγίσας τύχῃ ἐς τὴν ἀγοράν , τ οὔψον πριάμενος οἴχεται φέρων ἅπαν τὸ ληφθέν ·
ὥστε γίγνεται ἐν τοῖς λαχάνοις τὸ λοιπὸν ἡμῖν ἡ μάχη .
ἀντιφάνης δ ἐν Ἁλιευομένῃ φιληδοῦντάς τινας καταλέγων ἰχθύσιν φησί   ·
τὰς σηπίας δὸς πρῶτον .
ἡράκλεις ἄναξ , ἅπαντα τεθολώκασιν .
οὐ βαλεῖς πάλιν εἰς τὴν θάλατταν καὶ πλυνεῖς ;
μὴ φῶσί σε Δωριάς , ἀλλ οὐ σηπίας εἰληφέναι .
τὸν κάραβον δὲ τόνδε πρὸς τὰς μαινίδας ἀπόδος ·
παχύς γε νὴ Δί .
ὦ Ζεῦ , τίς ποτε , ὦ Καλλιμέδων , σὲ κατέδετ  ἄρτι τῶν φίλων ;
οὐδεὶς ὃς ἂν μὴ κατατιθῇ τὰς συμβολάς .
ὑμᾶς δ ἔταξα δεῦρο πρὸς τὰ δεξιά , τρίγλας , ἔδεσμα τοῦ καλοῦ Καλλισθένους ·
κατεσθίει γοῦν ἐπὶ μιᾷ τὴν οὐσίαν .
καὶ τὸν Σινώπης γόγγρον ἤδη παχυτέρας ἔχοντ  ἀκάνθας τουτονὶ τίς λήψεται πρῶτος προσελθών ;
μισγόλας γὰρ οὐ πάνυ τούτων ἐδεστής .
ἀλλὰ κίθαρος οὑτοσί , ὃν ἂν ἴδῃ τὰς χεῖρας οὐκ ἀφέξεται .
καὶ μὴν ἀληθῶς τοῖς κιθαρῳδοῖς ὡς σφόδρα ἅπασιν οὗτος ἐπιπεφυκὼς λανθάνει .
ἀνδρῶν δ ἄριστον Κωβιὸν πηδῶντ  ἔτι πρὸς Πυθιονίκην τὴν καλὴν πέμψαι με δεῖ ·
ἁδρὸς γάρ ἐστιν .
ἀλλ ὅμως οὐ γεύσεται ·
ἐπὶ τὸ τάριχός ἐστιν ὡρμηκυῖα γάρ .
ἀφύας δὲ λεπτὰς τάσδε καὶ τὴν τρυγόνα χωρὶς Θεανοῖ δεῦρ ἔθηκ  ἀντιρρόπους .
πιθανώτατα ἐν τούτοις ὁ Ἀντιφάνης καὶ τὸν Μισγόλαν κεκωμῴδηκεν ὡς ἐσπουδακότα περὶ κιθαρῳδοὺς καὶ κιθαριστὰς ὡραίους .
φησὶ γὰρ καὶ ὁ ῥήτωρ Αἰσχίνης ἐν τῷ κατὰ Τιμάρχου λόγῳ   περὶ αὐτοῦ τάδε ·
Μισγόλας ἐστὶν Ναυκράτους , ἄνδρες Ἀθηναῖοι , Κολλυτεύς , ἀνὴρ τὰ μὲν ἄλλα καλὸς καὶ ἀγαθός , καὶ οὐδαμῇ ἄν τις αὐτὸν μέμψαιτο , περὶ δὲ τὸ πρᾶγμα τοῦτο δαιμονίως ἐσπουδακὼς καὶ ἀεί τινας εἰωθὼς ἔχειν περὶ αὑτὸν κιθαρῳδοὺς ἢ κιθαριστάς .
ταυτὶ δὲ λέγω οὐ τοῦ φορτικοῦ ἕνεκα , ἀλλ ἵνα γνωρίσητε αὐτὸν ὅστις ἐστίν .
καὶ Τιμοκλῆς δ ἐν Σαπφοῖ φησιν   ·
ὁ Μισγόλας οὐ προσιέναι σοι φαίνεται ἀνθοῦσι τοῖς νέοισιν ἠρεθισμένος .
ἄλεξις δ ἐν Ἀγωνίδι ἢ Ἱππίσκῳ   ·
ὦ μῆτερ , ἱκετεύω σε , μὴ πίσειέ μοι τὸν Μισγόλαν ·
οὐ γὰρ κιθαρῳδός εἰμ ἐγώ .
πυθιονίκην δέ φησι φιληδεῖν ταρίχῳ , ἐπεὶ ἐραστὰς εἶχε τοὺς Χαιρεφίλου τοῦ ταριχοπώλου υἱούς , ὡς Τιμοκλῆς ἐν Ἰκαρίοις φησίν   ·
Ἄνυτος ὁ παχὺς πρὸς Πυθιονίκην ὅταν ἐλθὼν φάγῃ τι .
καλεῖ γὰρ αὐτόν , ὥς φασιν , ὁπόταν Χαιρεφίλου τοὺς δύο σκόμβρους ξενίσῃ μεγάλους ἡδομένη .
ἡ Πυθιονίκη δ ἀσμένως σε δέξεται καὶ σοῦ κατέδεται τυχὸν ἴσως ἃ νῦν ἔχεις λαβὼν παρ ἡμῶν δῶρ ·
ἄπληστός ἐστι γάρ .
ὅμως δὲ δοῦναί σοι κέλευσον σαργάνας αὐτήν ·
ταρίχους εὐπόρως γὰρ τυγχάνει ἔχουσα καὶ σύνεστι σαπέρδαις δυσὶν καὶ ταῦτ ἀνάλτοις καὶ πλατυρρύγχοις τισί .
πρὸ τούτων δ ἦν ἐραστὴς αὐτῆς Κωβιός τις ὄνομα .
περὶ δὲ Καλλιμέδοντος τοῦ Καράβου ὅτι καὶ φίλιχθυς ἦν καὶ διάστροφος τοὺς ὀφθαλμούς , Τιμοκλῆς ἐν Πολυπράγμονι   ·
εἶθ  ὁ Καλλιμέδων ἄφνω ὁ Κάραβος προσῆλθεν .
ἐμβλέπων δέ μοι , ὡς γοῦν ἐδόκει , πρὸς ἕτερον ἄνθρωπόν τινα ἐλάλει .
συνιεὶς δ οὐδὲν εἰκότως ἐγὼ ὧν ἔλεγεν ἐπένευον διακενῆς ·
τῷ δ ἄρα βλέπουσι χωρὶς καὶ δοκοῦσιν αἱ κόραι .
ἄλεξις δ ἐν Κρατεύᾳ ἢ Φαρμακοπώλῃ   ·
τῷ Καλλιμέδοντι γὰρ θεραπεύω τὰς κόρας ἤδη τετάρτην ἡμέραν . Β. ἦσαν κόραι θυγατέρες αὐτῷ ; Α. τὰς μὲν οὖν τῶν ὀμμάτων , ἃς οὐ δ ὁ Μελάμπους , ὃς μόνος τὰς Προιτίδας ἔπαυσε μαινομένας , καταστήσειεν ἄν .
ὁμοίως αὐτὸν σκώπτει κ ἀν τοῖς ἐπιγραφομένοις Συντρέχουσιν .
εἰς δὲ ὀψοφαγίαν ἐν μὲν Φαίδωνι ἢ Φαιδρίᾳ οὕτως   ·
ἀγορανομήσεις , ἂν θεοὶ θέλωσι , σύ , ἵνα Καλλιμέδοντ  εἰς τ οὔψον , εἰ φιλεῖς ἐμέ , παύσῃς καταιγίζοντα δι ὅλης ἡμέρας . Β. ἔργον τυράννων , οὐκ ἀγορανόμων λέγεις .
μάχιμος γὰρ ἁνήρ , χρήσιμος δὲ τῇ πόλει .
τὰ αὐτὰ ἰαμβεῖα φέρεται κ ἀν τῇ ἐπιγραφομένῃ Εἰς τὸ φρέαρ .
ἐν δὲ Μανδραγοριζομένῃ   ·
εἴ τινας μᾶλλον φιλῶ ξένους ἑτέρους ὑμῶν , γενοίμην ἔγχελυς , ἵνα Καλλιμέδων ὁ Κάραβος πρίαιτό με .
ἐν δὲ Κρατεύᾳ   ·
καὶ Καλλιμέδων μετ Ὀρφέως ὁ Κάραβος .
ἀντιφάνης δ ἐν Γοργύθῳ   ·
ἧττόν τ ἀποσταίην ἂν ὧν προειλόμην ἢ Καλλιμέδων γλαύκου προοῖτ  ἂν κρανίον .
Εὔβουλος δ ἐν Ἀνασῳζομένοις   ·
ἕταιροι δὲ θεοῖσι συμπεπλεγμένοι μετὰ Καράβου σύνεισιν , ὃς μόνος βροτῶν δύναται καταπιεῖν ἐκ ζεόντων λοπαδίων ἅθρους τεμαχίτας , ὥστ ἐνεῖναι μη δὲ ἕν .
θεόφιλος δ ἐν Ἰατρῷ ἅμα σκώπτων αὐτοῦ καὶ τὸ ἐν λόγοις ψυχρόν   ·
πᾶς δὲ φιλοτίμως πρὸς αὐτὸν τῶν νεανίσκων . . . . . . . . . . . . . .
ἐγχέλειον παρατέθεικε .
τῷ πατρὶ τευθὶς ἦν χρηστή .
πατρίδιον , πῶς ἔχεις πρὸς κάραβον ;
ψυχρός ἐστιν , ἄπαγε , φησί ·
ῥητόρων οὐ γεύομαι .
φιλήμονος δ ἐν Μετιόντι εἰπόντος   ·
ἀγύρριος δὲ παρατεθέντος καράβου ὡς εἶδεν αὐτὸν  χαῖρε πάππα φίλτατε  εἴπας τί ἐποίει ;
τὸν πατέρα κατήσθιεν .
ἡρόδικος δ ὁ Κρατήτειος ἐν τοῖς συμμίκτοις ὑπομνήμασι τοῦ Καλλιμέδοντος υἱὸν ὄντα ἀπέδειξε τὸν Ἀγύρριον .
γεγόνασι δὲ καὶ οἵδε ὀψοφάγοι .
ἀνταγόρας μὲν ὁ ποιητὴς οὐκ εἴα τὸν παῖδα ἀλεῖψαι τὸν ἰχθύν , ἀλλὰ λοῦσαι , ὥς φησιν Ἡγήσανδρος   ·
ἐν δὲ στρατοπέδῳ ἕψοντι , φησίν , αὐτῷ γόγγρων λοπάδα καὶ περιεζωσμένῳ Ἀντίγονος ὁ βασιλεὺς παραστὰς  ἆρά γε , εἶπεν , ὦ Ἀνταγόρα , τὸν Ὅμηρον οἴει τὰς τοῦ Ἀγαμέμνονος πράξεις ἀναγράψαι γόγγρους ἕψοντα ;
κ ἀκεῖνον οὐ φαύλως εἰπεῖν ·
σὺ δὲ οἴει , φησί , τὸν Ἀγαμέμνονα τὰς πράξεις ἐκείνας ἐργάσασθαι πολυπραγμονοῦντα τίς ἐν τῷ στρατοπέδῳ γόγγρους ἕψει ;
ὄρνιν δὲ ἕψων ποτὲ ὁ Ἀνταγόρας οὐκ ἔφη βαδιεῖσθαι εἰς τὸ βαλανεῖον , εὐλαβούμενος μή ποτε οἱ παῖδες τὸν ζωμὸν ἐκροφήσωσι .
φιλοκύδους δ εἰπόντος ὅτι ἡ μήτηρ τηρήσει ,  ἐγὼ οὖν , εἶπε , τῇ μητρὶ ὀρνίθειον ζωμὸν πιστεύσω ;
καὶ Ἀνδροκύδης δ ὁ Κυζικηνὸς ζωγράφος φίλιχθυς ὤν , ὡς ἱστορεῖ Πολέμων   , ἐπὶ τοσοῦτον ἦλθεν ἡδυπαθείας ὡς καὶ τοὺς περὶ τὴν Σκύλλαν ἰχθῦς κατὰ σπουδὴν γράψαι .
περὶ δὲ Φιλοξένου τοῦ Κυθηρίου διθυραμβοποιοῦ Μάχων ὁ κωμῳδιοποιὸς τάδε γράφει ·
ὑπερβολῇ λέγουσι τὸν Φιλόξενον τῶν διθυράμβων τὸν ποιητὴν γεγονέναι ὀψοφάγον .
εἶτα πουλύποδα πηχῶν δυεῖν ἐν ταῖς Συρακούσαις ποτ αὐτὸν ἀγοράσαι καὶ σκευάσαντα καταφαγεῖν ὅλον σχεδὸν πλὴν τῆς κεφαλῆς .
ἁλόντα δ ὑπὸ δυσπεψίας κακῶς σφόδρα σχεῖν ·
εἶτα δ ἰατροῦ τινος πρὸς αὐτὸν εἰσελθόντος , ὃς φαύλως πάνυ ὁρῶν φερόμενον αὐτὸν εἶπεν ·
εἴ τί σοι ἀνοικονόμητόν ἐστι διατίθου ταχύ , Φιλόξεν  ·
ἀποθανῇ γὰρ ὥρας ἑβδόμης   κ ἀκεῖνος εἶπε ·
τέλος ἔχει τὰ πάντα μοι , ἰατρέ , φησί , καὶ δεδιῴκηται πάλαι ·
τοὺς διθυράμβους σὺν θεοῖς καταλιμπάνω ἠνδρωμένους καὶ πάντας ἐστεφανωμένους ·
οὓς ἀνατίθημι ταῖς ἐμαυτοῦ συντρόφοις Μούσαις . . . .
ἀφροδίτην καὶ Διόνυσον ἐπιτρόπους .
ταῦθ  αἱ διαθῆκαι διασαφοῦσιν .
ἀλλ ἐπεὶ ὁ Τιμοθέου Χάρων σχολάζειν οὐκ ἐᾷ οὑκ τῆς Νιόβης , χωρεῖν δὲ πορθμίδ  ἀναβοᾷ , καλεῖ δὲ μοῖρα νύχιος , ἧς κλύειν χρεών , ἵν  ἔχων ἀποτρέχω πάντα τ ἀμαυτοῦ κάτω , τοῦ πουλύποδός μοι τὸ κατάλοιπον ἀπόδοτε .
κ ἀν ἄλλῳ δὲ μέρει φησί ·
φιλόξενός ποθ , ὡς λέγουσ , ὁ Κυθήριος ηὔξατο τριῶν σχεῖν τὸν λάρυγγα πήχεων ,  ὅπως καταπίνω , φησίν , ὅτι πλεῖστον χρόνον καὶ πάνθ ἅμα μοι τὰ βρώμαθ  ἡδονὴν ποῇ .
καὶ Διογένης δὲ ὁ κύων ὠμὸν πολύποδα καταφαγὼν ἐπιθεμένης αὐτῷ τῆς γαστρὸς ἀπέθανε .
περὶ δὲ τοῦ Φιλοξένου καὶ ὁ παρῳδὸς Σώπατρος λέγων φησί ·
δισσαῖς γὰρ ἐν μέσαισιν ἰχθύων φοραῖς ἧσται , τὸν Αἴτνης ἐς μέσον λεύσσων σκοπόν .
καὶ Ὑπερείδης δὲ ὁ ῥήτωρ ὀψοφάγος ἦν , ὥς φησι Τιμοκλῆς ὁ κωμικὸς ἐν Δήλῳ διηγούμενος τοὺς παρὰ Ἁρπάλου δωροδοκήσαντας .
γράφει δὲ οὕτως   · Α. Δημοσθένης τάλαντα πεντήκοντ ἔχει . Β. μακάριος , εἴπερ μεταδίδωσι μηδενί . Α. καὶ Μοιροκλῆς εἴληφε χρυσίον πολύ . Β. ἀνόητος ὁ διδούς , εὐτυχὴς δ ὁ λαμβάνων . Α. εἴληφε καὶ Δήμων τι καὶ Καλλισθένης . Β. πένητες ἦσαν , ὥστε συγγνώμην ἔχω . Α. ὅ τ ἐν λόγοισι δεινὸς Ὑπερείδης ἔχει . Β. τοὺς ἰχθυοπώλας οὗτος ἡμῶν πλουτιεῖ ·
ὀψοφάγος γάρ , ὥστε τοὺς λάρους εἶναι Σύρους .
καὶ ἐν Ἰκαρίοις δὲ ὁ αὐτὸς ποιητής φησι   ·
τόν τ ἰχθυόρρουν ποταμὸν Ὑπερείδην περᾷς , ὃς ἠπίαις φωναῖσιν , ἔμφρονος λόγου κόμποις παφλάζων , ὑπτίοις πυκνώμασι πρὸς παν . . . . . . . . . .
δυσας ἔχει , μισθωτὸς ἄρδει πεδία τοῦ δεδωκότος .
φιλέταιρος δ ἐν Ἀσκληπιῷ πρὸς τῷ ὀψοφαγεῖν καὶ κυβεύειν αὐτόν φησι , καθάπερ καὶ Καλλίαν τὸν ῥήτορα Ἀξιόνικος ἐν Φιλευριπίδῃ   ·
ἄλλον δ ἰχθὺν μεγέθει πίσυνόν τινα τοῖσδε τόποις ἥκει κομίσας Γλαῦκός τις ἐν πόντῳ γ ἁλούς , σῖτον ὀψοφάγων .
καὶ λίχνων ἀνδρῶν ἀγάπημα φέρων κατ ὤμων .
τίνα τῷδ ἐνέπω τὴν σκευασίαν ;
πότερον χλωρῷ τρίμματι βρέξας ἢ τῆς ἀγρίας ἅλμης πάσμασι σῶμα λιπάνας πυρὶ παμφλέκτῳ παραδώσω ;
ἔφα τις , ὡς ἐν ἅλμῃ θερμῇ τοῦτο φάγοι γ ἑφθὸν ἀνὴρ Μοσχίων φίλαυλος .
βοᾷ δ ὄνειδος ἴδιον , ὦ Καλλία .
ἦ σὺ μὲν ἀμφί τε σῦκα καὶ ἀμφὶ ταρίχι ἀγάλλῃ , τοῦ δ ἐν ἅλμῃ παρεόντος οὐ γεύῃ χαρίεντος ὄψου , τὰ μὲν σῦκα , ὡς ἂν συκοφάντην λοιδορῶν , τὰ δὲ ταρίχη , μήποτε καὶ ὡς αἰσχροποιοῦντος .
καὶ Ἕρμιππος δέ φησιν ἐν τρίτῳ περὶ τῶν Ἰσοκράτους μαθητῶν   ἑωθινὸν τὸν Ὑπερείδην ποιεῖσθαι νῦν τοὺς περιπάτους ἐν τοῖς ἰχθύσι .
τίμαιος δ ὁ Ταυρομενίτης καὶ Ἀριστοτέλη τὸν φιλόσοφον ὀψοφάγον φησὶ γεγονέναι .
καὶ Μάτων δ ὁ σοφιστὴς ὀψοφάγος ἦν ·
δηλοῖ δὲ τοῦτο Ἀντιφάνης ἐν Κιθαρῳδῷ , οὗ ἡ ἀρχή  οὐ ψεῦδος οὐδέν φησιν   ·
ὀφθαλμὸν ὤρυττέν τις ὥσπερ ἰχθύος Μάτων προσελθών .
ἀναξίλας δ ἐν Μονοτρόπῳ   ·
τοῦ κεστρέως κατεδήδοκεν τὸ κρανίον ἀναρπάσας Μάτων ·
ἐγὼ δ ἀπόλλυμαι .
ὑπερβολὴ γαστριμαργίας τὸ καὶ ἁρπάζειν ἐσθίοντα καὶ ταῦτα κρανίον κεστρέως , εἰ μὴ ἄρα οἱ περὶ ταῦτα δεινοὶ ἴσασιν ἐνόν τι χρήσιμον ἐν κεστρέως κρανίῳ , ὅπερ ἐστὶ τῆς Ἀρχεστράτου λιχνείας ἐμφανίσαι ἡμῖν .
ἀντιφάνης δ ἐν Πλουσίοις κατάλογον ποιεῖται ὀψοφάγων ἐν τούτοις   ·
Εὔθυνος δ ἔχων σανδάλια καὶ σφραγῖδα καὶ μεμυρισμένος ἐλογίζετο τῶν πραγμάτων οὐκ οἶδ ὅ τι ·
φοινικίδης δὲ Ταυρέας θ ὁ φίλτατος , ἄνδρες πάλαι ὀψοφάγοι τοιοῦτοί τινες οἷοι καταβροχθίζειν ἐν ἀγορᾷ τὰ τεμάχη , ὁρῶντες ἐξέθνῃσκον ἐπὶ τῷ πράγματι ἔφερόν τε δεινῶς τὴν ἀνοψίαν πάνυ .
κύκλους δὲ συναγείροντες ἔλεγον τοιάδε , ὡς οὐ βιωτόν ἐστιν οὐ δ ἀνασχετὸν τῆς μὲν θαλάττης ἀντιποιεῖσθαί τινας ὑμῶν ἀναλίσκειν τε πολλὰ χρήματα , ὄψου δὲ μηδὲν . . . .
εἰσπλεῖν μη δὲ γρῦ .
τί οὖν ὄφελος τῶν νησιάρχων ;
ἔστι δὴ νόμῳ κατακλεῖσαι τοῦτο , παραπομπὴν ποιεῖν τῶν ἰχθύων .
νυνδὶ Μάτων συνήρπακεν τοὺς ἁλιέας , καὶ δὴ Διογείτων νὴ Δία ἅπαντας ἀναπέπεικεν ὡς αὑτὸν φέρειν , κοὐ δημοτικόν γε τοῦτο δρᾷ τοσαῦτα φλῶν .
γάμοι δ ἐκεῖνοι καὶ πότοι νεανικοὶ ἦσαν . . . . .
Εὔφρων δὲ ἐν Μούσαις   ·
φοινικίδης δ ὡς εἶδεν ἐν πλήθει νέων μεστὴν ζέουσαν λοπάδα Νηρείων τέκνων , ἐπίσχετ  ὀργῇ χεῖρας ἠρεθισμένας ·
τίς φησιν εἶναι δεινὸς ἐκ κοινοῦ φαγεῖν ;
τίς ἐκ μέσου τὰ θερμὰ δεινὸς ἁρπάσαι ;
ποῦ Κόρυδος ἢ Φυρόμαχος ἢ Νείλου βία ;
ἴτω πρὸς ἡμᾶς , καὶ τάχ ἂν οὐδὲν μεταλάβοι .
τῆς αὐτῆς ἰδέας καὶ Μελάνθιος ἦν ὁ τῆς τραγῳδίας ποιητής ·
ἔγραψε δὲ καὶ ἐλεγεῖα .
κωμῳδοῦσι δ αὐτὸν ἐπὶ ὀψοφαγίᾳ Λεύκων ἐν Φράτερσιν , Ἀριστοφάνης ἐν Εἰρήνῃ   , Φερεκράτης ἐν Πετάλῃ .
ἐν δὲ τοῖς Ἰχθύσιν Ἄρχιππος τῷ δράματι   ὡς ὀψοφάγον δήσας παραδίδωσι τοῖς ἰχθύσιν ἀντιβρωθησόμενον .
ἀλλὰ μὴν καὶ Ἀρίστιππος ὁ Σωκρατικὸς ὀψοφάγος ἦν ·
ὅστις καὶ ὑπὸ Πλάτωνός ποτε ὀνειδιζόμενος ἐπὶ τῇ ὀψοφαγίᾳ , ὥς φησι Σωτίων καὶ Ἡγήσανδρος , . . .
γράφει δὲ οὕτως ὁ Δελφός   ·
Ἀρίστιππος Πλάτωνος ἐπιτιμήσαντος αὐτῷ διότι πολλοὺς ἰχθῦς ἠγόρασε , δυεῖν ὀβολοῖν ἔφησεν ἐωνῆσθαι .
τοῦ δὲ Πλάτωνος εἰπόντος διότι καὶ αὐτὸς ἂν ἠγόρασα τοσούτου ,  ὁρᾷς οὖν , εἶπεν , ὦ Πλάτων , ὅτι οὐκ ἐγὼ ὀψοφάγος , ἀλλὰ σὺ φιλάργυρος .
ἀντιφάνης δ ἐν Αὐλητρίδι ἢ Διδύμαις Φοινικίδην τινὰ ἐπ ὀψοφαγίᾳ κωμῳδῶν φησιν   ·
ὁ μὲν Μενέλαος ἐπολέμησ  ἔτη δέκα τοῖς Τρωσὶ διὰ γυναῖκα τὴν ὄψιν καλήν , Φοινικίδης δὲ Ταυρέᾳ δι ἔγχελυν .
δημοσθένης δ ὁ ῥήτωρ Φιλοκράτην , ἐπειδὴ ἐκ τοῦ προδοτικοῦ χρυσίου πόρνας καὶ ἰχθῦς ἠγόραζεν , εἰς ἀσέλγειαν καὶ ὀψοφαγίαν λοιδορεῖ   .
διοκλῆς δὲ ὁ ὀψοφάγος , ὥς φησιν Ἡγήσανδρος   , πυθομένου τινὸς αὐτοῦ πότερος χρηστότερος ἰχθύς , γόγγρος ἢ λάβραξ ,  ὃ μὲν ἑφθός , ἔφη , ὃ δὲ ὀπτός .
ὀψοφάγος δ ἦν καὶ Λεοντεὺς ὁ Ἀργεῖος τραγῳδός , Ἀθηνίωνος μὲν μαθητής , οἰκέτης δὲ γενόμενος Ἰόβα τοῦ Μαυρουσίων βασιλέως , ὥς φησιν Ἀμάραντος ἐν τοῖς περὶ σκηνῆς , γεγραφέναι φάσκων εἰς αὐτὸν τόδε τὸ ἐπίγραμμα τὸν Ἰόβαν , ὅτε κακῶς τὴν Ὑψιπύλην ὑπεκρίνατο ·
μή με Λεοντῆος τραγικοῦ κεναρηφαγον ηχος λεύσσων Ὑψιπύλης ἐς κακὸν ἦτορ ὅρα .
ἤμην γάρ ποτ ἐγὼ Βάκχῳ φίλος , οὐδέ τιν ὧδε γῆρυν χρυσολόβοις οὔασιν ἠγάσατο .
νῦν δέ με χυτρόποδες , κέραμοι καὶ ξηρὰ τάγηνα χήρωσαν φωνῆς , γαστρὶ χαριζόμενον .
φόρυσκον δέ φησιν Ἡγήσανδρος   τὸν ἰχθυοφάγον οὐ δυνηθέντα ὅσον ἤθελεν ἀφελεῖν τοῦ ἰχθύος , ἀλλ ἀκολουθήσαντος αὐτῷ πλείονος εἰπεῖν   ·
τὰ δ ἀντιτείνοντ  αὐτόπρεμν ἀπόλλυται , καὶ ὅλον τὸν ἰχθὺν ἀναλῶσαι .
βίων δὲ προαρπάσαντός τινος τὰ ἐπάνω τοῦ ἰχθύος στρέψας καὶ αὐτὸς καὶ δαψιλῶς φαγὼν ἐπεῖπεν   ·
θεόκριτος δ ὁ Χῖος τελευτησάσης τῆς γυναικὸς Διοκλεῖ τῷ ὀψοφάγῳ , ἐπειδὴ ποιῶν αὐτῇ τὸ περίδειπνον πάλιν ὠψοφάγει κλαίων ἅμα ,  παῦσαι , φησί , κλαίων , ὦ πόνηρε ·
οὐδὲν γὰρ πλέον ὀψοφαγῶν ποιήσεις .
τοῦ δ αὐτοῦ καὶ τὸν ἀγρὸν καταβεβρωκότος εἰς ὀψοφαγίαν , ἐπειδὴ θερμόν ποτε καταβροχθίσας ἰχθὺν ἔφησε τὸν οὐρανὸν κατακεκαῦσθαι ,  λοιπόν , ἔφησεν , ἐστίν , ὁ Θεόκριτος , σοι καὶ τὴν θάλασσαν ἐκπιεῖν , καὶ ἔσῃ τρία τὰ μέγιστα ἠφανικώς , γῆν καὶ θάλατταν καὶ οὐρανόν .
κλέαρχος δ ἐν τοῖς περὶ βίων φίλιχθύν τινα ἀναγράφων φησὶν οὕτως   ·
Τέχνων ὁ παλαιὸς αὐλητὴς Χάρμου τοῦ αὐλητοῦ τελευτήσαντος  ἦν δὲ φίλιχθυς  ἀποπυρίδας ἐπὶ τοῦ μνήματος ἐνήγιζεν αὐτῷ .
καὶ Ἄλεξις δ ὁ ποιητὴς ἦν ὀψοφάγος , ὡς ὁ Σάμιός φησι Λυγκεύς ·
καὶ σκωπτόμενος ὑπό τινων σπερμολόγων εἰς ὀψοφαγίαν ἐρομένων τε ἐκείνων τί ἂν ἥδιστα φάγοι , ὁ Ἄλεξις  σπερμολόγους , ἔφη , πεφρυγμένους .
νόθιππον δὲ τὸν τραγῳδιοποιόν , ὃν Ἕρμιππος ἐν ταῖς Μοίραις φησίν   ·
εἰ δ ἦν τὸ γένος τῶν ἀνθρώπων τῶν νῦν τοιόνδε μάχεσθαι , καὶ βατὶς αὐτῶν ἡγεῖτ  ὀπτὴ μεγάλη καὶ πλευρὸν ὕειον , τοὺς μὲν ἄρ ἄλλους οἰκουρεῖν χρῆν , πέμπειν δὲ Νόθιππον ἑκόντα .
εἷς γὰρ μόνος ὢν κατεβρόχθισεν ἂν τὴν Πελοπόννησον ἅπασαν .
ὅτι δὲ οὗτός ἐστιν ὁ ποιητὴς σαφῶς παρίστησι Τηλεκλείδης ἐν Ἡσιόδοις   .
μυννίσκος ὁ τραγικὸς ὑποκριτὴς κωμῳδεῖται ὑπὸ Πλάτωνος ἐν Σύρφακι ὡς ὀψοφάγος οὕτως   ·
ὁδὶ μὲν Ἀναγυράσιος Ὀρφώς ἐστί σοι .
θ  οὔ θ ὡς φίλος Μυννίσκος ἔσθ ὁ Χαλκιδεύς . Β. καλῶς λέγεις .
καὶ Λάμπωνα δὲ τὸν μάντιν ἐπὶ τοῖς ὁμοίοις κωμῳδοῦσι Καλλίας Πεδήταις καὶ Λύσιππος Βάκχαις .
κρατῖνος δ ἐν Δραπέτισιν εἰπὼν περὶ αὐτοῦ   ·
λάμπωνα , τὸν οὐ βροτῶν ψῆφος δύναται φλεγυρὰ δείπνου φίλων ἀπείργειν , ἐπιφέρει ·
νῦν δ αὖθις ἐρυγγάνει .
βρύκει γὰρ ἅπαν τὸ παρόν , τρίγλῃ δὲ κ ᾂν μάχοιτο Ἡδύλος δ ἐν ἐπιγράμμασιν ὀψοφάγους καταλέγων Φαίδωνος μέν τινος ἐν τούτοις μέμνηται ·
φαίδων δὲ . . .
φύσκι  ἐνείκαι χορδάς θ ὁ ψάλτης ·
ἐστὶ γὰρ ὀψοφάγος .
ἄγιδος δ ἐν τούτοις ·
ἑφθὸς ὁ κάλλιχθυς ·
νῦν ἔμβαλε τὴν βαλανάγραν , ἔλθῃ μὴ Πρωτεὺς Ἆγις ὁ τῶν λοπάδων ·
γίνεθ  ὕδωρ καὶ πῦρ καὶ ὃ βούλεται , ἀλλ ἀπόκλειε . . .
ἥξει γὰρ τοιαῦτα μεταπλασθεὶς τυχὸν ὡς Ζεὺς χρυσορόης ἐπὶ τήνδ Ἀκρισίου λοπάδα .
καὶ γυναῖκα δέ τινα Κλειὼ ἐπὶ τοῖς ὁμοίοις σκώπτων φησίν ·
ὀψοφάγει Κλειοῖ ·
καταμύομεν ·
ἢν δὲ θελήσῃς , ἔσθε μόνη .
δραχμῆς ἐστιν ὁ γόγγρος ἅπας .
θὲς μόνον ἢ ζώνην ἢἐνώτιον ἤ τι τοιοῦτον σύσσημον .
τὸ δ ὁρᾶν μὴ μόνον οὐ λέγομεν .
ἡμετέρη σὺ Μέδουσα ·
λιθούμεθα πάντες ἀπλάτου οὐ Γοργοῦς , γόγγρου δ οἱ μέλεοι λοπάδι .
ἀριστόδημος δ ἐν τοῖς γελοίοις ἀπομνημονεύμασιν Εὐφράνορά φησι   τὸν ὀψοφάγον ἀκούσαντα ὅτι ἄλλος ἰχθυοφάγος ἀπέθανε θερμὸν ἰχθύος τέμαχος καταπιὼν ἀναφωνῆσαι  ἱερόσυλος ὁ θάνατος .
κίνδων δὲ ὁ ὀψοφάγος καὶ Δημύλος  ὀψοφάγος δὲ καὶ οὗτος  γλαύκου παρατεθέντος , ἄλλου δ οὐδενός , ὃ μὲν τὸν ὀφθαλμὸν κατελάβετο , καὶ ὁ Δημύλος ἐπὶ τὸν ἐκείνου ὀφθαλμὸν ἐπιβαλὼν ἐβιάζετο φωνῶν  ἄφες καὶ ἀφήσω .
ἐν δείπνῳ δέ ποτε καλῆς λοπάδος ὄψου παρατεθείσης ὁ Δημύλος οὐκ ἔχων ὅπως αὐτὴν μόνος καταφάγῃ ἐνέπτυσεν εἰς αὐτήν .
ζήνων δ ὁ Κιτιεὺς ὁ τῆς στοᾶς κτίστης πρὸς τὸν ὀψαφάγον ᾧ συνέζη ἐπὶ πλείονα χρόνον , καθά φησιν Ἀντίγονος ὁ Καρύστιος ἐν τῷ Ζήνωνος βίῳ   , μεγάλου τινὸς κατὰ τύχην ἰχθύος παρατεθέντος , ἄλλου δ οὐδενὸς παρεσκευασμένου , λαβὼν ὅλον ὁ Ζήνων ἀπὸ τοῦ πίνακος οἷος ἦν κατεσθίειν .
τοῦ δ ἐμβλέψαντος αὐτῷ ,  τί οὖν , ἔφη , τοὺς συζῶντάς σοι οἴει πάσχειν , εἰ σὺ μίαν ἡμέραν μὴ δεδύνησαι ἐνεγκεῖν ὀψοφαγίαν ;
ἴστρος δέ φησι   Χοιρίλον τὸν ποιητὴν παρ Ἀρχελάου τέσσαρας μνᾶς ἐφ ἡμέρᾳ λαμβάνοντα ταύτας καταναλίσκειν εἰς ὀψοφαγίαν , γενόμενον ὀψοφάγον οὐκ ἀγνοῶ δὲ καὶ τοὺς ἰχθυοφάγους παῖδας , ὧν Κλέαρχος μνημονεύει ἐν τῷ περὶ θινῶν   ·
φάσκων Ψαμμήτιχον τὸν Αἰγυπτίων βασιλέα παῖδας θρέψαι ἰχθυοφάγους , τὰς πηγὰς τοῦ Νείλου βουλόμενον εὑρεῖν ·
καὶ ἄλλους δὲ ἀδίψους ἀσκῆσαι τοὺς ἐρευνησομένους τὰς ἐν Λιβύῃ ψάμμους , ὧν ὀλίγοι διεσώθησαν .
οἶδα δὲ καὶ τοὺς περὶ Μόσσυνον τῆς Θρᾴκης βοῦς , οἳ ἰχθῦς ἐσθίουσι παραβαλλομένους αὐτοῖς εἰς τὰς φάτνας .
φοινικίδης δὲ τοὺς ἰχθῦς παρατιθεὶς τοῖς τὰς συμβολὰς δεδωκόσι τὴν μὲν θάλασσαν ἔλεγε κοινὴν εἶναι , τοὺς δ ἐν αὐτῇ ἰχθῦς τῶν ὠνησαμένων .
εἴρηται δὲ καὶ ὁ ὀψοφάγος , ὦ ἑταῖροι , καὶ τὸ ὀψοφαγεῖν .
ἀριστοφάνης ἐν Νεφέλαις δευτέραις   ·
οὐ δ ὀψοφαγεῖν οὐ δὲ κιχλίζειν .
κηφισόδωρος Ὑί   ·
οὐδ  ὀψοφάγος οὐ δ ἀδολέσχης .
μάχων Ἐπιστολῇ   ·
ὀψοφάγος εἰμί .
τοῦτο δ ἐστὶ τῆς τέχνης θεμέλιος ἡμῖν ·
προσπεπονθέναι τι δεῖ τὸν μὴ τὰ παραδοθέντα λυμανούμενον .
ὁπεφροντικὼς αὑτοῦ γὰρ οὐκ ἔσται κακός .
ἔπειτ  ἐπὰν ᾖ καθαρὰ τ ᾀσθητήρια , οὐκ ἂν διαμάρτοις .
ἕψε καὶ γεύου πυκνά .
ἅλας οὐκ ἔχει ·
προσένεγκ .
ἔτ ἐπιδεῖταί τινος ἑτέρου ·
πάλιν γεύου σύ , μέχρι ἂν ἡδὺς ᾖ , ὥσπερ λύραν ἐπίτειν , ἕως ἂν ἁρμόσῃ .
εἶθ  ὁπόταν ἤδη πάντα συμφωνεῖν δοκῇ , εἴσαγε διὰ πασῶν νικολαίδας μυκόνιος .
πρὸς τούτοις τοῖς ὀψοφάγοις , ἄνδρες ἑταῖροι , οἶδα καὶ τὸν παρ Ἠλείοις τιμώμενον Ὀψοφάγον Ἀπόλλωνα .
μνημονεύει δὲ αὐτοῦ Πολέμων ἐν τῇ πρὸς Ἄτταλον ἐπιστολῇ   .
οἶδα δὲ καὶ τὴν ἐν τῇ Πισάτιδι γραφὴν ἀνακειμένην ἐν τῷ τῆς Ἀλφειώσας Ἀρτέμιδος ἱερῷ  Κλεάνθους δ ἐστὶ τοῦ Κορινθίου  , ἐν ᾗ Ποσειδῶν πεποίηται θύννον τῷ Διὶ προσφέρων ὠδίνοντι , ὡς ἱστορεῖ Δημήτριος ἐν ὀγδόῳ Τρωικοῦ διακόσμου   .
καὶ τοσαῦτα μέν , ἔφη ὁ Δημόκριτος , καὶ αὐτὸς ὑμῖν προσοψωνήσας οὐκ ὀψοφαγήσων παρῆλθον διὰ τὸν πάντα ἄριστον Οὐλπιανόν , ὃς διὰ τὰ Σύρων πάτρια καὶ ἡμᾶς τῶν ἰχθύων ἀπεστέρησεν ἕτερ ἐκ Συρίας παρεισφέρων .
καίτοι γε Ἀντίπατρος ὁ Ταρσεὺς ὁ ἀπὸ τῆς στοᾶς ἐν τετάρτῳ περὶ δεισιδαιμονίας λέγεσθαί φησι πρός τινων ὅτι Γάτις ἡ τῶν Σύρων βασίλισσα οὕτως ἦν ὀψοφάγος ὥστε κηρῦξαι ἄτερ Γάτιδος μηδένα ἰχθὺν ἐσθίειν ·
ὑπ ἀγνοίας δὲ τοὺς πολλοὺς αὐτὴν μὲν Ἀταργάτιν ὀνομάζειν , ἰχθύων δὲ ἀπέχεσθαι .
μνασέας δ ἐν δευτέρῳ περὶ Ἀσίας φησὶν οὕτως   ·
ἐμοὶ μὲν ἡ Ἀταργάτις δοκεῖ χαλεπὴ βασίλισσα γεγονέναι καὶ τῶν λαῶν σκληρῶς ἐπεστατηκέναι , ὥστε καὶ ἀπονομίσαι αὐτοῖς ἰχθὺν μὴ ἐσθίειν , ἀλλὰ πρὸς αὐτὴν ἀναφέρειν διὰ τὸ ἀρέσαι αὐτῇ τὸ βρῶμα .
καὶ διὰ τόδε νόμιμον ἔτι διαμένειν , ἐπὰν εὔξωνται τῇ θεῷ , ἰχθῦς ἀργυροῦς ἢ χρυσοῦς ἀνατιθέναι ·
τοὺς δὲ ἱερεῖς πᾶσαν ἡμέραν τῇ θεῷ ἀληθινοὺς ἰχθῦς ἐπὶ τὴν τράπεζαν ὀψοποιησαμένους παρατιθέναι , ἑφθούς τε ὁμοίως καὶ ὀπτούς , οὓς δὴ αὐτοὶ καταναλίσκουσιν οἱ τῆς θεοῦ ἱερεῖς .
καὶ μικρὸν προελθὼν πάλιν φησίν ·
ἡ δέ γε Ἀταργάτις , ὥσπερ Ξάνθος λέγει ὁ Λυδός   , ὑπὸ Μόψου τοῦ Λυδοῦ ἁλοῦσα κατεποντίσθη μετὰ Ἰχθύος τοῦ υἱοῦ ἐν τῇ περὶ Ἀσκάλωνα λίμνῃ διὰ τὴν ὕβριν καὶ ὑπὸ τῶν ἰχθύων κατεβρώθη .
τάχα δὲ καὶ ὑμεῖς , ἄνδρες φίλοι , ἑκόντες παρελίπετε ὡς ἱερόν τινα ἰχθὺν τὸν παρ Ἐφίππῳ τῷ κωμῳδιοποιῷ , ὅν φησι τῷ Γηρυόνῃ σκευάζεσθαι ἐν τῷ ὁμωνύμῳ δράματι διὰ τούτων λέγων   ·
τούτῳ δ ὁπόταν ναέται χώρας ἰχθύν τιν ἕλωσ  οὐχ ἡμέριον , τῆς περικλύστου δ ἁλίας Κρήτης μείζω μεγέθει , λοπάς ἐστ αὐτῷ δυνατὴ τούτους χωρεῖν ἑκατόν .
καὶ περιοίκους εἶναι ταύτῃ Σινδούς , Λυκίους , Μυγδονιώτας , Κραναούς , Παφίους .
τούτους δ ὕλην κόπτειν , ὁπόταν βασιλεὺς ἕψῃ τὸν μέγαν ἰχθύν ·
καὶ προσάγοντας , καθ  ὅσον πόλεως ἕστηκεν ὅρος , τοὺς δ ὑποκαίειν .
λίμνην δ ἐπάγειν ὕδατος μεστὴν εἰς τὴν ἅλμην , τοὺς δ ἅλας αὐτῷ ζεύγη προσάγειν μηνῶν ὀκτὼ συνεχῶς ἑκατόν .
περιπλεῖν δ ἐπὶ τοῖς ἄμβωσιν ἄνω πέντε κέλητας πεντασκάλμους , περιαγγέλλειν τ ·
οὐχ ὑποκαίεις , Λυκίων πρύτανι ;
ψυχρὸν τουτί ·
παύου φυσῶν , Μακεδὼν ἄρχων ·
σβέννυ , Κέλθ , ὡς μὴ προσκαύσῃς .
οὐκ ἀγνοῶ δ ὅτι τὰ αὐτὰ ταῦτα εἴρηκεν ὁ Ἔφιππος κ ἀν Πελταστῇ τῷ δράματι   , ἐν ᾧ καὶ ταῦτα ἐκείνοις ὑποτέτακται ·
τοιαῦθ  ὑθλῶν δειπνεῖ καὶ ζῇ θαυμαζόμενος μετὰ μειρακίων , οὐ γινώσκων ψήφων ἀριθμούς , σεμνὸς σεμνῶς χλανίδ  ἕλκων .
εἰς τίνα δὲ ταῦτ ἀποτεινόμενος ὁ Ἔφιππος εἴρηκεν ὥρα σοι ζητεῖν , καλὲ Οὐλπιανέ , καὶ διδάσκειν ἡμᾶς , καὶ τῶν εἰρημένων τούτων εἴ τί σοι ψελλόν τε καὶ δυσεύρετον , ἐπαναδίπλαζε καὶ σαφῶς ἐκμάνθανε ·
σχολὴ δὲ πλείων ἢ θέλω πάρεστί μοι , κατὰ τὸν Αἰσχύλου Προμηθέα   .
καὶ ὁ Κύνουλκος ἀνεβόησε ·
καὶ τίν ἂν τῶν μεγάλων οὗτος οὐκ ἰχθύων , ἀλλὰ ζητήσεων ἐπὶ νοῦν λάβοι ;
ὃς τὰς ἀκάνθας ἀεὶ ἐκλέγει ἑψητῶν τε καὶ ἀθερινῶν καὶ εἴ τι τούτων ἀτυχέστερόν ἐστιν ἰχθύδιον , τὰ μεγάλα τεμάχη παραπεμπόμενος .
καθάπερ γὰρ ἐν ταῖς γεννικαῖς εὐωχίαις , φησὶν ἐν Ἰξίονι Εὔβουλος   , ἀμύλων παρόντων ἐσθίουσ  ἑκάστοτε ἄνηθα καὶ σέλινα καὶ φλυαρίας καὶ κάρδαμ  ἐσκευασμένα , οὕτω μοι δοκεῖ καὶ ὁ  λεβητοχάρων  Οὐλπιανός , κατὰ τὸν ἐμὸν Μεγαλοπολίτην Κερκιδᾶν   , μηδὲν μὲν ἐσθίειν τῶν ἀνδρὶ προσηκόντων , τηρεῖν δὲ τοὺς ἐσθίοντας εἰ παρεῖδον ἢ ἄκανθαν ἢ τῶν τραγανῶν τι ἢ χονδρῶδες τῶν παρατεθέντων , οὐ δ ἐπὶ νοῦν βαλλόμενος τὸ τοῦ καλοῦ καὶ λαμπροῦ Αἰσχύλου , ὃς τὰς αὑτοῦ τραγῳδίας τεμάχη εἶναι ἔλεγεν τῶν Ὁμήρου μεγάλων δείπνων .
φιλόσοφος δὲ ἦν τῶν πάνυ ὁ Αἰσχύλος , ὃς καὶ ἡττηθεὶς ἀδίκως ποτέ , ὡς Θεόφραστος ἢ Χαμαιλέων   ἐν τῷ περὶ ἡδονῆς εἴρηκεν , ἔφη χρόνῳ τὰς τραγῳδίας ἀνατιθέναι , εἰδὼς ὅτι κομιεῖται τὴν προσήκουσαν τιμήν .
πόθεν δὲ καὶ εἰδέναι δύναται , ἅπερ εἶπεν Στρατόνικος ὁ κιθαριστὴς εἰς Πρόπιν τὸν Ῥόδιον κιθαρῳδόν ;
κλέαρχος γὰρ ἐν τοῖς περὶ παροιμιῶν φησιν   ὡς ὁ Στρατόνικος θεασάμενος τὸν Πρόπιν ὄντα τῷ μὲν μεγέθει μέγαν , τῇ δὲ τέχνῃ κακὸν καὶ ἐλάττονα τοῦ σώματος , ἐπερωτώντων αὐτὸν ποῖός τίς ἐστιν εἶπεν  οὐδεὶς κακὸς μέγας ἰχθύς  , αἰνισσόμενος ὅτι πρῶτον μὲν οὐδείς ἐστιν , εἶθ ὅτι κακός , καὶ πρὸς τούτοις μέγας μέν , ἰχθὺς δὲ διὰ τὴν ἀφωνίαν .
θεόφραστος δ ἐν τῷ περὶ γελοίου   λεχθῆναι μέν φησι τὴν παροιμίαν ὑπὸ τοῦ Στρατονίκου , ἀλλ εἰς Σιμύκαν τὸν ὑποκριτήν , διελόντος τὴν παροιμίαν  μέγας οὐδεὶς σαπρὸς ἰχθύς .
ἀριστοτέλης δ ἐν τῇ Ναξίων πολιτείᾳ   περὶ τῆς παροιμίας οὕτως γράφει ·
τῶν παρὰ Ναξίοις εὐπόρων οἱ μὲν πολλοὶ τὸ ἄστυ ᾤκουν , οἱ δὲ ἄλλοι διεσπαρμένοι κατὰ κώμας .
ἐν οὖν δή τινι τῶν κωμῶν , ᾗ ὄνομα ἦν Ληιστάδαι , Τελεσταγόρας ᾤκει , πλούσιός τε σφόδρα καὶ εὐδοκιμῶν καὶ τιμώμενος παρὰ τῷ δήμῳ τοῖς τ ἄλλοις ἅπασι καὶ τοῖς καθ ἡμέραν πεμπομένοις .
καὶ ὅτε καταβάντες ἐκ τῆς πόλεως δυσωνοῖντό τι τῶν πωλουμένων , ἔθος ἦν τοῖς πωλοῦσι λέγειν ὅτι μᾶλλον ἂν προέλοιντο Τελεσταγόρᾳ δοῦναι ἢ τοσούτου ἀποδόσθαι .
νεανίσκοι οὖν τινες ὠνούμενοι μέγαν ἰχθὺν εἰπόντος τοῦ ἁλιέως τὰ αὐτὰ λυπηθέντες τῷ πολλάκις ἀκούειν ὑποπιόντες ἐκώμασαν πρὸς αὐτόν .
δεξαμένου δὲ τοῦ Τελεσταγόρου φιλοφρόνως αὐτοὺς οἱ νεανίσκοι αὐτόν τε ὕβρισαν καὶ δύο θυγατέρας αὐτοῦ ἐπιγάμους .
ἐφ οἷς ἀγανακτήσαντες οἱ Νάξιοι καὶ τὰ ὅπλα ἀναλαβόντες ἐπῆλθον τοῖς νεανίσκοις , καὶ μεγίστη τότε στάσις ἐγένετο προστατοῦντος τῶν Ναξίων Λυγδάμιδος , ὃς ἀπὸ ταύτης τῆς στρατηγίας τύραννος ἀνεφάνη τῆς πατρίδος . . . .
οὐκ ἄκαιρον δ εἶναι νομίζω ἔτι καὶ αὐτός , ἐπειδήπερ ἐμνήσθην τοῦ κιθαριστοῦ Στρατονίκου , λέξαι τι περὶ τῆς εὐστοχίας αὐτοῦ τῶν ἀποκρίσεων .
διδάσκων γὰρ κιθαριστάς , ἐπειδὴ ἐν τῷ διδασκαλείῳ εἶχεν ἐννέα μὲν εἰκόνας τῶν Μουσῶν , τοῦ δὲ Ἀπόλλωνος μίαν , μαθητὰς δὲ δύο , πυνθανομένου τινὸς πόσους ἔχοι μαθητάς , ἔφη  σὺν τοῖς θεοῖς δώδεκα .
εἰς Μύλασα δ ἐπιδημήσας καὶ κατιδὼν ναοὺς μὲν πολλούς , ἀνθρώπους δὲ ὀλίγους στὰς ἐν μέσῃ τῇ ἀγορᾷ ἔφη  ἀκούετε , νεῴ .
μάχων δ αὐτοῦ ἀναγράφει τάδε ἀπομνημονεύματα ·
στρατόνικος ἀπεδήμησεν εἰς Πέλλαν ποτέ , παρὰ πλειόνων ἔμπροσθε τοῦτ ἀκηκοὼς ὡς σπληνικοὺς εἴωθεν ἡ πόλις ποιεῖν .
ἐν τῷ βαλανείῳ καταμαθὼν οὖν πλείονας γυμναζομένους τῶν μειρακίσκων παρὰ τὸ πῦρ , κομψῶς τό τε χρῶμα καὶ τὸ σῶμ ἠσκηκότας , διαμαρτάνειν ἔφασκε τοὺς εἰρηκότας αὑτῷ ·
καταμαθὼν δ , ἡνίκ ἐξῄει πάλιν , τῆς κοιλίας τὸν σπλῆν  ἔχοντα διπλάσιον . . .
καθήμενος γὰρ ἐνθάδ οὗτος φαίνεται τά θ ἱμάτια τῶν εἰσιόντων λαμβάνων τηρεῖν ἅμα καὶ τοὺς σπλῆνας , εὐθέως ἵνα μη δ ἡτισοῦν τοῖς ἔνδον ᾖ στενοχωρία .
ψάλτης κακὸς Στρατόνικον ἑστιῶν ποτε ἐπεδείκνυτ  αὐτῷ τὴν τέχνην παρὰ τὸν πότον .
οὔσης δὲ λαμπρᾶς καὶ φιλοτίμου τῆς δοχῆς , ψαλλόμενος ὁΣτρατόνικος , οὐκ ἔχων δ ὅτῳ διαλέξεθ  ἑτέρῳ , συγκατέθλα τὸ ποτήριον .
ᾔτησε μεῖζον καὶ κυάθους πολλοὺς λαβὼν τῷ θ ἡλίῳ τὴν κύλικα δείξας συντόμως πιὼν καθεῦδε , ταῦτ ἐπιτρέψας τῇ τύχῃ .
ἐπὶ κῶμον ἐλθόντων δὲ τῷ ψάλτῃ τινῶν ἑτέρων κατὰ τύχην , ὡς ἔοικε , γνωρίμων ἔξοινος ὁ Στρατόνικος ἐγένετ εὐθέως .
προσπυνθανομένων δ ὅ τι πολὺν πίνων ἀεὶ οἶνον ἐμεθύσθη συντόμως , ἀπεκρίνατο ·
ὁ γὰρ ἐπίβουλος κ ἀναγὴς ψάλτης , ἔφη , ὡς βοῦν ἐπὶ φάτνῃ δειπνίσας ἀπέκτονεν .